CELEX: 32020D1700
Language: el
Date: 2020-11-12 00:00:00
Title: Απόφαση (ΚΕΠΠΑ) 2020/1700 του Συμβουλίου της 12ης Νοεμβρίου 2020 για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα

13.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 381/24
               
            
         ΑΠΟΦΑΣΗ (ΚΕΠΠΑ) 2020/1700 ΤΟΥ ΣΥΜΒΟΥΛΙΟΥ
         της 12ης Νοεμβρίου 2020
         για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφάλειας,
         Εκτιμώντας τα ακόλουθα:
         
                     (1)
                  
                  
                     Στις 13 Νοεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2074 (1) σχετικά με περιοριστικά μέτρα λόγω της κατάστασης στη Βενεζουέλα.
                  
               
                     (2)
                  
                  
                     Στις 11 Νοεμβρίου 2019, το Συμβούλιο, λαμβάνοντας υπόψη τη συνεχιζόμενη πολιτική, οικονομική, κοινωνική και ανθρωπιστική κρίση στη Βενεζουέλα και τις συνεχείς ενέργειες που υπονομεύουν τη δημοκρατία, το κράτος δικαίου και το σεβασμό των ανθρώπινων δικαιωμάτων, εξέδωσε την απόφαση (ΚΕΠΠΑ) 2019/1893 (2), η οποία ανανέωσε έως τις 14 Νοεμβρίου 2020 τα ισχύοντα περιοριστικά μέτρα, περιλαμβανομένων όλων των καταχωρίσεων.
                  
               
                     (3)
                  
                  
                     Στις 21 Δεκεμβρίου 2019, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφάλειας («Ύπατος Εκπρόσωπος») εξέδωσε δήλωση εξ ονόματος της Ένωσης στην οποία αναφέρεται ότι η απόφαση του Ανώτατου Δικαστηρίου της Βενεζουέλας και της μη αναγνωρισμένης Συντακτικής Συνέλευσης να αφαιρεθεί από τέσσερα μέλη της Εθνοσυνέλευσης η κοινοβουλευτική ασυλία που τους χορηγεί το σύνταγμα, συνιστά σοβαρή παραβίαση των συνταγματικών διατάξεων, του κράτους δικαίου και της δημοκρατικής αρχής της διάκρισης των εξουσιών. Η δήλωση καθιστά σαφές ότι η Ένωση θα συνεχίσει να παρακολουθεί την κατάσταση και αναφέρει ότι η Ένωση είναι έτοιμη να χρησιμοποιήσει τα μέσα που έχει στη διάθεσή της για να προωθήσει τη δημοκρατία, το κράτος δικαίου και τα ανθρώπινα δικαιώματα, μεταξύ άλλων με στοχευμένα μέτρα που δεν βλάπτουν τον λαό της Βενεζουέλας.
                  
               
                     (4)
                  
                  
                     Στις 9 Ιανουαρίου 2020, ο Ύπατος Εκπρόσωπος εξέδωσε δήλωση εξ ονόματος της Ένωσης, στην οποία αναφέρεται ότι οι πρόσφατες ενέργειες κατά του μοναδικού δημοκρατικά εκλεγμένου σώματος στη Βενεζουέλα, της Εθνοσυνέλευσης, και κατά πολλών μελών της, συμπεριλαμβανομένου του προέδρου της, έχουν κλιμακώσει περαιτέρω την κρίση της Βενεζουέλας και ότι οι προσπάθειες να εμποδιστεί διά της βίας η νόμιμη εκλογική διαδικασία για το προεδρείο της Εθνοσυνέλευσης στις 5 Ιανουαρίου 2020 και η χρήση βίας κατά του προέδρου της Εθνοσυνέλευσης και αρκετών νομοθετών με σκοπό να τους αποκλειστεί η είσοδος στην Εθνοσυνέλευση, είναι εντελώς απαράδεκτες. Στην εν λόγω δήλωση αναφέρεται επίσης ότι η ψηφοφορία που οδήγησε στη λεγόμενη «εκλογή» του Luis Parra δεν είναι νόμιμη, διότι δεν τηρήθηκαν ούτε οι νομικές διαδικασίες ούτε οι δημοκρατικές συνταγματικές αρχές και ότι τα μέλη της Εθνοσυνέλευσης πρέπει να είναι σε θέση να ασκούν τη βουλευτική εντολή τους όπως την έχουν λάβει από το λαό της Βενεζουέλας, χωρίς εκφοβισμούς ή αντίποινα. Επιπλέον, υπό το πρίσμα αυτών των σοβαρών πράξεων και αποφάσεων που υπονομεύουν τη δημοκρατία, το κράτος δικαίου και τα ανθρώπινα δικαιώματα, στην εν λόγω δήλωση υπογραμμίζεται η δέσμευση της Ένωσης να αρχίσει να εργάζεται για την επιβολή στοχευμένων μέτρων κατά ατόμων που εμπλέκονται στην παραβίαση των εν λόγω αρχών και δικαιωμάτων.
                  
               
                     (5)
                  
                  
                     Στις 4 Ιουνίου 2020, ο Ύπατος Εκπρόσωπος εξέδωσε δήλωση εξ ονόματος της Ένωσης σχετικά με τις τελευταίες εξελίξεις στη Βενεζουέλα, όπου αναφέρεται μεταξύ άλλων η απόφαση του Ανώτατου Δικαστηρίου της Βενεζουέλας, της 26ης Μαΐου 2020, να επικυρώσει την εκλογή του Luis Parra ως προέδρου της Εθνοσυνέλευσης. Στην εν λόγω δήλωση υπογραμμίζεται ότι η Ένωση θεωρεί ότι η ψηφοφορία που οδήγησε στη λεγόμενη «εκλογή» του Luis Parra δεν είναι νόμιμη, διότι δεν τηρήθηκαν οι νόμιμες διαδικασίες ούτε οι δημοκρατικές συνταγματικές αρχές. Επισημαίνεται επίσης ότι οι τελευταίες εξελίξεις οδήγησαν σε νέα επιδείνωση της χρονίζουσας θεσμικής και πολιτικής κρίσης στη Βενεζουέλα και σε περιστολή του δημοκρατικού και συνταγματικού της χώρου. Στην εν λόγω δήλωση επαναλαμβάνεται η θέση της Ένωσης ότι μια βιώσιμη έξοδος της Βενεζουέλας από την κρίση μπορεί να επιτευχθεί μόνο μέσω μιας γνήσιας και χωρίς αποκλεισμούς πολιτικής διαδικασίας και υπογραμμίζεται ότι η Ένωση απορρίπτει όλες τις μορφές βίας, καθώς και κάθε είδους στρατιωτική ή βίαιη επέμβαση στη χώρα. Σε αυτό το πλαίσιο, η Ένωση σημείωσε ότι η πρόσφατη συμφωνία μεταξύ των εθνικών φορέων για την παροχή ανθρωπιστικής βοήθειας είναι ένα θετικό βήμα και τόνισε την ανάγκη να συνεργαστούν όλες οι πλευρές και να συμβάλουν εποικοδομητικά στην ελάφρυνση της βαριάς οδύνης του λαού της Βενεζουέλας, η οποία επιδεινώνεται από την πανδημία της COVID-19.
                  
               
                     (6)
                  
                  
                     Στις 16 Ιουνίου 2020, ο Ύπατος Εκπρόσωπος εξέδωσε δήλωση εξ ονόματος της Ένωσης στην οποία υπογραμμίζεται ότι η διεξαγωγή ελεύθερων και δίκαιων βουλευτικών και προεδρικών εκλογών που σέβονται τα διεθνή πρότυπα είναι καίριας σημασίας για να ξεπεραστεί η κρίση στη Βενεζουέλα, και ότι ένα ανεξάρτητο και ισορροπημένο Εκλογικό Συμβούλιο (CNE) και ισότιμοι όροι που θα επιτρέπουν τη συμμετοχή πολιτικών κομμάτων και υποψηφίων αποτελούν τον ακρογωνιαίο λίθο για μια αξιόπιστη εκλογική διαδικασία. Επιπλέον, η ΕΕ κάλεσε την κυβέρνηση και την αντιπολίτευση να συμμετάσχουν σε ουσιαστικές διαπραγματεύσεις χωρίς αποκλεισμούς σχετικά με τη συγκρότηση του Εκλογικού Συμβουλίου και την άρση των απαγορεύσεων για τα κόμματα της αντιπολίτευσης.
                  
               
                     (7)
                  
                  
                     Στις 29 Ιουνίου 2020, λόγω της συνεχιζόμενης επιδείνωσης της κατάστασης στη Βενεζουέλα, το Συμβούλιο εξέδωσε την απόφαση (ΚΕΠΠΑ) 2020/898 (3) με την οποία υπέβαλε έντεκα πρόσωπα σε περιοριστικά μέτρα.
                  
               
                     (8)
                  
                  
                     Στο πλαίσιο αυτό και σύμφωνα με το άρθρο 13 της απόφασης (ΚΕΠΠΑ) 2017/2074, το Συμβούλιο επανεξέτασε τα ισχύοντα περιοριστικά μέτρα και κατέληξε στο συμπέρασμα ότι τα περιοριστικά μέτρα, περιλαμβανομένων όλων των καταχωρίσεων, θα πρέπει να ανανεωθούν έως τις 14 Νοεμβρίου 2021. Τα μέτρα αυτά δεν θίγουν τον γενικό πληθυσμό και μπορούν να ανακληθούν ανάλογα με την πρόοδο προς την αποκατάσταση της δημοκρατίας, του κράτους δικαίου και του σεβασμού των ανθρώπινων δικαιωμάτων στη Βενεζουέλα.
                  
               
                     (9)
                  
                  
                     Έπειτα από επανεξέταση των επιμέρους καταχωρίσεων που περιλαμβάνονται στο παράρτημα I της απόφασης (ΚΕΠΠΑ) 2017/2074, θα πρέπει να επικαιροποιηθεί το σκεπτικό για την καταχώριση δεκατεσσάρων προσώπων, ενώ θα πρέπει να γραφεί με κεφαλαία το επώνυμο όλων των προσώπων που έχουν καταχωρισθεί.
                  
               
                     (10)
                  
                  
                     Η απόφαση (ΚΕΠΠΑ) 2017/2074 θα πρέπει συνεπώς να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2017/2074 τροποποιείται ως εξής:
            
                        1)
                     
                     
                        η πρώτη παράγραφος του άρθρου 13 αντικαθίσταται από το ακόλουθο κείμενο:
                        «Η παρούσα απόφαση εφαρμόζεται έως τις 14 Νοεμβρίου 2021.»
                     
                  
                        2)
                     
                     
                        το παράρτημα I τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 12 Νοεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Απόφαση (ΚΕΠΠΑ) 2017/2074 του Συμβουλίου, της 13ης Νοεμβρίου 2017, σχετικά με περιοριστικά μέτρα λόγω της κατάστασης στη Βενεζουέλα (ΕΕ L 295 της 14.11.2017, σ. 60).
         
            (2)  Απόφαση (ΚΕΠΠΑ) 2019/1893 του Συμβουλίου, της 11ης Νοεμβρίου 2019, για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα (ΕΕ L 291 της 12.11.2019, σ. 42).
         
            (3)  Απόφαση (ΚΕΠΠΑ) 2020/898 του Συμβουλίου, της 29ης Ιουνίου 2020, για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα (ΕΕ L 205I, 29.6.2020, σ. 6).
      
      
         
            ΠΑΡΑΡΤΗΜΑ
            Το παράρτημα I της απόφασης (ΚΕΠΠΑ) 2017/2074 αντικαθίσταται από το ακόλουθο κείμενο:
            
               
                  
                     «ΠΑΡΑΡΤΗΜΑ I
                     
                        Κατάλογος φυσικών και νομικών προσώπων, οντοτήτων και φορέων που αναφέρονται στα άρθρα 6 παράγραφος 1 και 7 παράγραφος 1
                     
                     
                                  
                              
                              
                                 Ονοματεπώνυμο
                              
                              
                                 Στοιχεία ταυτότητας
                              
                              
                                 Λόγοι
                              
                              
                                 Ημερομηνία καταχώρισης
                              
                           
                                 1.
                              
                              
                                 Néstor Luis REVEROL TORRES
                              
                              
                                 Ημερομηνία γέννησης: 28 Οκτωβρίου 1964
                                 Φύλο: άρρεν
                              
                              
                                 Υπουργός Εσωτερικών, Δικαιοσύνης και Ειρήνης από το 2016. Επίσης, διορίστηκε αντιπρόεδρος δημόσιων έργων και υπηρεσιών και εκτελεστικός γραμματέας του Γενικού Επιτελείου Ηλεκτρισμού τον Απρίλιο του 2019. Πρώην Γενικός διοικητής της Μπολιβαριανής Εθνικής Φρουράς, προήχθη στο αξίωμα του αρχηγού της Μπολιβαριανής Εθνικής Φρουράς τον Αύγουστο του 2020. Ευθύνεται για σοβαρές παραβιάσεις των ανθρώπινων δικαιωμάτων, περιλαμβανομένου του βασανισμού (πολιτικών) κρατουμένων, και για πράξεις καταστολής σε βάρος της δημοκρατικής αντιπολίτευσης στη Βενεζουέλα, μεταξύ άλλων την απαγόρευση και την καταστολή πολιτικών διαδηλώσεων που άσκησαν υπό τις εντολές του οι δυνάμεις ασφάλειας.
                              
                              
                                 22.1.2018
                              
                           
                                 2.
                              
                              
                                 Gustavo Enrique GONZÁLEZ LÓPEZ
                              
                              
                                 Ημερομηνία γέννησης: 2 Νοεμβρίου 1960
                                 Φύλο: άρρεν
                              
                              
                                 Επαναδιορίστηκε επικεφαλής της Μπολιβαριανής Εθνικής Υπηρεσίας Πληροφοριών (SEBIN) στις 30 Απριλίου 2019. Πρώην σύμβουλος ασφάλειας και πληροφοριών για το γραφείο του Προέδρου από τις 8 Ιανουαρίου 2019 έως τις 30 Απριλίου 2019 και επικεφαλής της SEBIN έως τον Οκτώβριο του 2018. Ως επικεφαλής της SEBIN, ευθύνεται για σοβαρές παραβιάσεις των ανθρωπίνων δικαιωμάτων (μεταξύ άλλων αυθαίρετες κρατήσεις, απάνθρωπη και εξευτελιστική μεταχείριση και βασανιστήρια) και την καταστολή της κοινωνίας των πολιτών και της δημοκρατικής αντιπολίτευσης στη Βενεζουέλα.
                              
                              
                                 22.1.2018
                              
                           
                                 3.
                              
                              
                                 Tibisay LUCENA RAMÍREZ
                              
                              
                                 Ημερομηνία γέννησης: 26 Απριλίου 1959
                                 Φύλο: θήλυ
                              
                              
                                 Πρόεδρος του Εθνικού Εκλογικού Συμβουλίου [Consejo Nacional Electoral ή (CNE)] από τον Απρίλιο του 2006 έως τον Ιούνιο του 2020. Οι ενέργειες και οι πολιτικές της υπονόμευσαν τη δημοκρατία και το κράτος δικαίου στη Βενεζουέλα, μεταξύ άλλων διότι παρέλειψε να διασφαλίσει ότι το CNE θα παραμείνει ένα αμερόληπτο και ανεξάρτητο όργανο σύμφωνα με το Σύνταγμα της Βενεζουέλας, διευκολύνοντας με αυτό τον τρόπο τη σύσταση Συντακτικής Συνέλευσης και την επανεκλογή του Nicolás Maduro τον Μάιο του 2018 μέσω προεδρικών εκλογών που δεν ήταν ούτε ελεύθερες ούτε δίκαιες.
                              
                              
                                 22.1.2018
                              
                           
                                 4.
                              
                              
                                 Antonio José BENAVIDES TORRES
                              
                              
                                 Ημερομηνία γέννησης: 13 Ιουνίου 1961
                                 Φύλο: άρρεν
                              
                              
                                 Επικεφαλής της Κεντρικής (Distrito Capital) κυβέρνησης έως τον Ιανουάριο του 2018. Γενικός διοικητής της Μπολιβαριανής Εθνικής Φρουράς έως τις 21 Ιουνίου 2017. Ενεπλάκη στην καταστολή της κοινωνίας των πολιτών και της δημοκρατικής αντιπολίτευσης στη Βενεζουέλα και ευθύνεται για σοβαρές παραβιάσεις των ανθρωπίνων δικαιωμάτων που διαπράχθηκαν από τη Μπολιβαριανή Εθνική Φρουρά υπό τη διοίκησή του. Οι ενέργειες και πολιτικές του κατά τη θητεία του ως Γενικού διοικητή της Μπολιβαριανής Εθνικής Φρουράς, συμπεριλαμβανομένης της από μέρους της εν λόγω φρουράς αστυνόμευσης των διαδηλώσεων και της έκφρασης δημοσίως της άποψης ότι τα στρατιωτικά δικαστήρια θα πρέπει να έχουν δικαιοδοσία επί πολιτών, υπονόμευσαν το κράτος δικαίου στη Βενεζουέλα.
                              
                              
                                 22.1.2018
                              
                           
                                 5.
                              
                              
                                 Maikel José MORENO PÉREZ
                              
                              
                                 Ημερομηνία γέννησης: 12 Δεκεμβρίου 1965
                                 Φύλο: άρρεν
                              
                              
                                 Πρόεδρος, και πρώην αντιπρόεδρος του Ανώτατου Δικαστηρίου της Βενεζουέλας (Tribunal Supremo de Justicia). Κατέχοντας τα προαναφερόμενα αξιώματα, υποστήριξε και διευκόλυνε τις κυβερνητικές ενέργειες και πολιτικές που υπονόμευσαν τη δημοκρατία και το κράτος δικαίου στη Βενεζουέλα, ενώ με ενέργειες και δηλώσεις του σφετερίσθηκε την εξουσία της Εθνοσυνέλευσης, συμπεριλαμβανομένου του διορισμού του Εθνικού Εκλογικού Συμβουλίου τον Ιούνιο του 2020, του τερματισμού της θητείας και της αντικατάστασης των επικεφαλής των προεδρείων τριών κομμάτων της αντιπολίτευσης τον Ιούνιο και τον Ιούλιο του 2020.
                              
                              
                                 22.1.2018
                              
                           
                                 6.
                              
                              
                                 Tarek William SAAB HALABI
                              
                              
                                 Ημερομηνία γέννησης: 10 Σεπτεμβρίου 1963
                                 Τόπος γέννησης: El Tigre, πολιτεία Anzoátegui, Βενεζουέλα
                                 Φύλο: άρρεν
                              
                              
                                 Γενικός εισαγγελέας της Βενεζουέλας, διορισθείς από τη Συντακτική Συνέλευση. Ασκώντας το αξίωμα αυτό και προηγούμενα αξιώματα ως διαμεσολαβητής και πρόεδρος του Republican Moral Council, υπονόμευσε τη δημοκρατία και το κράτος δικαίου στη Βενεζουέλα στηρίζοντας δημόσια τις ενέργειες κατά αντιπάλων της κυβέρνησης της Βενεζουέλας και την ανάκληση αρμοδιοτήτων της Εθνοσυνέλευσης.
                              
                              
                                 22.1.2018
                              
                           
                                 7.
                              
                              
                                 Diosdado CABELLO RONDÓN
                              
                              
                                 Ημερομηνία γέννησης: 15 Απριλίου 1963
                                 Φύλο: άρρεν
                              
                              
                                 Πρόεδρος της Συντακτικής Συνέλευσης και πρώτος αντιπρόεδρος του Ενωμένου Σοσιαλιστικού Κόμματος της Βενεζουέλας (PSUV). Εμπλέκεται στην υπονόμευση της δημοκρατίας και του κράτους δικαίου στη Βενεζουέλα, χρησιμοποιώντας, μεταξύ άλλων, τα μέσα ενημέρωσης προκειμένου να επιτεθεί δημόσια και να απειλήσει την πολιτική αντιπολίτευση, άλλα μέσα ενημέρωσης και την κοινωνία των πολιτών.
                              
                              
                                 22.1.2018
                              
                           
                                 8.
                              
                              
                                 Tareck Zaidan EL-AISSAMI MADDAH
                              
                              
                                 Ημερομηνία γέννησης: 12 Νοεμβρίου 1974
                                 Φύλο: άρρεν
                              
                              
                                 Αντιπρόεδρος αρμόδιος για ζητήματα Οικονομίας και υπουργός λαϊκής εξουσίας επί των πετρελαιακών κοιτασμάτων καθώς και της Εθνικής Βιομηχανίας και Παραγωγής. Ως πρώην αντιπρόεδρος της Βενεζουέλας με εποπτεία της διεύθυνσης της Μπολιβαριανής Εθνικής Υπηρεσίας Πληροφοριών (SEBIN), ο El-Aissami ευθύνεται για σοβαρές παραβιάσεις ανθρώπινων δικαιωμάτων από την εν λόγω υπηρεσία, μεταξύ άλλων για αυθαίρετες κρατήσεις, έρευνες με πολιτικά κίνητρα, απάνθρωπη και εξευτελιστική μεταχείριση και βασανιστήρια. Επίσης, είναι υπεύθυνος για την υποστήριξη και εφαρμογή πολιτικών και δραστηριοτήτων που υπονομεύουν τη δημοκρατία και το κράτος δικαίου, συμπεριλαμβανομένης της απαγόρευσης διαδηλώσεων, και είναι επικεφαλής της «αντιπραξικοπηματικής μονάδας» του Προέδρου Maduro που βάλλει την κοινωνία των πολιτών και τη δημοκρατική αντιπολίτευση.
                              
                              
                                 25.6.2018
                              
                           
                                 9.
                              
                              
                                 Sergio José RIVERO MARCANO
                              
                              
                                 Ημερομηνία γέννησης: 8 Νοεμβρίου 1964
                                 Φύλο: άρρεν
                              
                              
                                 Γενικός επιθεωρητής των Μπολιβαριανών Εθνικών Ενόπλων Δυνάμεων (FANB), Γενικός διοικητής της Μπολιβαριανής Εθνικής Φρουράς έως τις 16 Ιανουαρίου 2018. Συμμετέχει στην καταστολή της κοινωνίας των πολιτών και της δημοκρατικής αντιπολίτευσης στη Βενεζουέλα και ευθύνεται για σοβαρές παραβιάσεις των ανθρώπινων δικαιωμάτων που διαπράχθηκαν από την Μπολιβαριανή Εθνική Φρουρά υπό τη διοίκησή του, συμπεριλαμβανομένης της υπέρμετρης χρήσης βίας, και για αυθαίρετη κράτηση και κακοποίηση μελών της αντιπολίτευσης και της κοινωνίας των πολιτών. Οι ενέργειες και πολιτικές του ως Γενικού διοικητή της Μπολιβαριανής Εθνικής Φρουράς, συμπεριλαμβανομένων των επιθέσεων της Μπολιβαριανής Εθνικής Φρουράς κατά μελών της δημοκρατικά εκλεγμένης Εθνοσυνέλευσης και του εκφοβισμού δημοσιογράφων που αρθρογραφούσαν σχετικά με τις νοθευμένες εκλογές για την παράνομη Συντακτική Συνέλευση, έχουν υπονομεύσει τη δημοκρατία και το κράτος δικαίου στη Βενεζουέλα.
                              
                              
                                 25.6.2018
                              
                           
                                 10.
                              
                              
                                 Jesús Rafael SUÁREZ CHOURIO
                              
                              
                                 Ημερομηνία γέννησης: 19 Ιουλίου 1962
                                 Φύλο: άρρεν
                              
                              
                                 Αρχηγός του Μπολιβαριανού Εθνικού Στρατού της Βενεζουέλας. Πρώην επικεφαλής στο Γενικό Επιτελείο υπό τον αρχηγό ΓΕ, πρώην γενικός διοικητής του Μπολιβαριανού Εθνικού Στρατού της Βενεζουέλας και πρώην διοικητής της Περιφέρειας Συνολικής Άμυνας της Κεντρικής Ζώνης (Κεντρική REDI). Ευθύνεται για σοβαρές παραβιάσεις των ανθρώπινων δικαιωμάτων από δυνάμεις υπό τις εντολές του κατά τη διάρκεια της θητείας του ως Γενικού Διοικητή του Μπολιβαριανού Εθνικού Στρατού της Βενεζουέλας, περιλαμβανομένης της χρήσης υπέρμετρης βίας και της κακομεταχείρισης των κρατουμένων. Έχει στοχεύσει τη δημοκρατική αντιπολίτευση και έχει υποστηρίξει τη χρήση στρατοδικείων για δίκες διαδηλωτών.
                              
                              
                                 25.6.2018
                              
                           
                                 11.
                              
                              
                                 Iván HERNÁNDEZ DALA
                              
                              
                                 Ημερομηνία γέννησης: 18 Μαΐου 1966
                                 Φύλο: άρρεν
                              
                              
                                 Προϊστάμενος της Γενικής Διεύθυνσης Στρατιωτικής Αντικατασκοπίας (DGCIM) από τον Ιανουάριο του 2014 και Αρχηγός της Προεδρικής Φρουράς από τον Σεπτέμβριο του 2015. Ως προϊστάμενος της DGCIM, ο Iván Hernández Dala ευθύνεται για σοβαρές παραβιάσεις των ανθρώπινων δικαιωμάτων και την καταστολή της κοινωνίας των πολιτών και της δημοκρατικής αντιπολίτευσης από μέλη της DGCIM υπό τη διοίκησή του, συμπεριλαμβανομένης της υπέρμετρης χρήσης βίας και της κακοποίησης κρατουμένων.
                              
                              
                                 25.6.2018
                              
                           
                                 12.
                              
                              
                                 Delcy Eloina RODRÍGUEZ GÓMEZ
                              
                              
                                 Ημερομηνία γέννησης: 18 Μαΐου 1969
                                 Φύλο: θήλυ
                              
                              
                                 Αντιπρόεδρος της Βενεζουέλας, πρώην πρόεδρος παράνομης Συντακτικής Συνέλευσης και πρώην μέλος της προεδρικής επιτροπής για την παράνομη Εθνική Συντακτική Συνέλευση. Οι ενέργειές της στην προεδρική επιτροπή και, στη συνέχεια, ως προέδρου της παράνομης Συντακτικής Συνέλευσης έχουν υπονομεύσει τη δημοκρατία και το κράτος δικαίου στη Βενεζουέλα, συμπεριλαμβανομένου του σφετερισμού των εξουσιών της Εθνοσυνέλευσης και της χρησιμοποίησής τους κατά της αντιπολίτευσης με στόχο την αποτροπή της συμμετοχής τους στην πολιτική διαδικασία.
                              
                              
                                 25.6.2018
                              
                           
                                 13.
                              
                              
                                 Elías José JAUA MILANO
                              
                              
                                 Ημερομηνία γέννησης: 16 Δεκεμβρίου 1969
                                 Φύλο: άρρεν
                              
                              
                                 Πρώην υπουργός λαϊκής εξουσίας για την εκπαίδευση. Πρώην πρόεδρος της προεδρικής επιτροπής για την παράνομη Εθνική Συντακτική Συνέλευση. Ευθύνεται για υπονόμευση της δημοκρατίας και του κράτους δικαίου στη Βενεζουέλα μέσω του ρόλου του ως επικεφαλής της σύστασης της παράνομης Συντακτικής Συνέλευσης.
                              
                              
                                 25.6.2018
                              
                           
                                 14.
                              
                              
                                 Sandra OBLITAS RUZZA
                              
                              
                                 Ημερομηνία γέννησης: 7 Ιουνίου 1969
                                 Φύλο: θήλυ
                              
                              
                                 Πρύτανης του Μπολιβαριανού Πανεπιστημίου της Βενεζουέλας (Universidad Bolivariana de Venezuela). Πρώην αντιπρόεδρος του Εθνικού Εκλογικού Συμβουλίου (CNE) και πρόεδρος της Επιτροπής του Μητρώου Εκλεκτόρων και Πολιτών. Ευθύνεται για τις δραστηριότητες του CNE, οι οποίες έχουν υπονομεύσει τη δημοκρατία στη Βενεζουέλα, μεταξύ άλλων με τη διευκόλυνση της σύστασης της παράνομης Συντακτικής Συνέλευσης και τη χειραγώγηση της εκλογικής διαδικασίας.
                              
                              
                                 25.6.2018
                              
                           
                                 15.
                              
                              
                                 Freddy Alirio BERNAL ROSALES
                              
                              
                                 Ημερομηνία γέννησης: 16 Ιουνίου 1962
                                 Τόπος γέννησης: San Cristóbal, πολιτεία Táchira, Βενεζουέλα
                                 Φύλο: άρρεν
                              
                              
                                 Επικεφαλής του Εθνικού Κέντρου Ελέγχου της Επιτροπής για Τοπικό Ανεφοδιασμό και Παραγωγή (CLAP) και Προστάτης της πολιτείας Táchira. Επίσης, Γενικός επίτροπος της Μπολιβαριανής Εθνικής Υπηρεσίας Πληροφοριών (SEBIN). Ως επικεφαλής του CLAP και προστάτης της πολιτείας Táchira, μπορεί να καλέσει τις Ειδικές Δυνάμεις (FAES) και είναι σε θέση να επηρεάσει τους διορισμούς δικαστών και εισαγγελέων. Ευθύνεται για υπονόμευση της δημοκρατίας μέσω της χειραγώγησης, για εκλογικούς λόγους, των διανομών στο πλαίσιο του προγράμματος του CLAP. Επιπλέον, ως Γενικός Επίτροπος της SEBIN, είναι υπεύθυνος για τις δραστηριότητές της, οι οποίες περιλαμβάνουν σοβαρές παραβιάσεις ανθρώπινων δικαιωμάτων όπως αυθαίρετη κράτηση.
                              
                              
                                 25.6.2018
                              
                           
                                 16.
                              
                              
                                 Katherine Nayarith HARRINGTON PADRÓN
                              
                              
                                 Ημερομηνία γέννησης: 5 Δεκεμβρίου 1971
                                 Φύλο: θήλυ
                              
                              
                                 Αναπληρώτρια γενική εισαγγελέας από τον Ιούλιο του 2017 έως τον Οκτώβριο του 2018. Διορίστηκε αναπληρώτρια γενική εισαγγελέας από το Ανώτατο Δικαστήριο, κατά παράβαση του Συντάγματος, και όχι από την Εθνική Συνέλευση. Ευθύνεται για υπονόμευση της δημοκρατίας και του κράτους δικαίου στη Βενεζουέλα, μεταξύ άλλων μέσω διώξεων για πολιτικούς λόγους και μη διερεύνησης καταγγελιών για παραβιάσεις ανθρώπινων δικαιωμάτων από το καθεστώς Maduro.
                              
                              
                                 25.6.2018
                              
                           
                                 17.
                              
                              
                                 Socorro Elizabeth HERNÁNDEZ HERNÁNDEZ
                              
                              
                                 Ημερομηνία γέννησης: 11 Μαρτίου 1952
                                 Φύλο: θήλυ
                              
                              
                                 Μέλος (γενική έφορος) του Εθνικού Εκλογικού Συμβουλίου (CNE) έως τις 12 Ιουνίου 2020 και μέλος της Εθνικής Εκλογικής Επιτροπής (JNE). Ευθύνεται για δραστηριότητες του CNE οι οποίες έχουν υπονομεύσει τη δημοκρατία στη Βενεζουέλα, μεταξύ άλλων για διευκόλυνση της σύστασης της παράνομης Συντακτικής Συνέλευσης και χειραγώγηση της εκλογικής διαδικασίας σε σχέση με τις ακυρωθείσες προεδρικές εκλογές το 2016, αναβολή των κυβερνητικών εκλογών του 2016 και μετατόπιση των εκλογικών τμημάτων λίγο πριν από τις κυβερνητικές εκλογές του 2017.
                              
                              
                                 25.6.2018
                              
                           
                                 18.
                              
                              
                                 Xavier Antonio MORENO REYES
                              
                              
                                 Φύλο: άρρεν
                              
                              
                                 γενικός γραμματέας του Εθνικού Εκλογικού Συμβουλίου (CNE) από το 2009 έως τον Ιούνιο του 2020. Ασκώντας το αξίωμα αυτό, υπήρξε υπεύθυνος για την έγκριση αποφάσεων του CNE οι οποίες υπονόμευσαν τη δημοκρατία στη Βενεζουέλα, μεταξύ άλλων για τη διευκόλυνση της σύστασης της παράνομης Συντακτικής Συνέλευσης και τη χειραγώγηση της εκλογικής διαδικασίας.
                              
                              
                                 25.6.2018
                              
                           
                                 19.
                              
                              
                                 Néstor Neptali BLANCO HURTADO
                              
                              
                                 Ημερομηνία γέννησης: 26 Σεπτεμβρίου 1982
                                 Αριθ. δελτίου ταυτότητας: V‐15222057
                                 Φύλο: άρρεν
                              
                              
                                 Ταγματάρχης της Μπολιβαριανής Εθνικής Φρουράς (GNB), που ενήργησε στο πλευρό υπαλλήλων της Γενικής Διεύθυνσης Στρατιωτικής Αντικατασκοπίας [Dirección General de Contrainteligencia Militar (DGCIM)] τουλάχιστον από τον Δεκέμβριο του 2017. Ευθύνεται για σοβαρές παραβιάσεις των ανθρώπινων δικαιωμάτων, περιλαμβανομένων των βασανιστηρίων, της χρήσης υπέρμετρης βίας και της κακομεταχείρισης κρατουμένων σε εγκαταστάσεις της DGCIM.
                              
                              
                                 27.9.2019
                              
                           
                                 20.
                              
                              
                                 Rafael Ramón BLANCO MARRERO
                              
                              
                                 Ημερομηνία γέννησης: 28 Φεβρουαρίου 1968
                                 Αριθ. δελτίου ταυτότητας: V-6250588
                                 Φύλο: άρρεν
                              
                              
                                 Αναπληρωτής Διευθυντής της Γενικής Διεύθυνσης Στρατιωτικής Αντικατασκοπίας [Dirección General de Contrainteligencia Militar (DGCIM)] τουλάχιστον από τον Δεκέμβριο του 2018 και υποστράτηγος του Μπολιβαριανού Εθνικού Στρατού της Βενεζουέλας από τις 5 Ιουλίου 2019. Ευθύνεται για σοβαρές παραβιάσεις των ανθρώπινων δικαιωμάτων, συμπεριλαμβανομένων των βασανιστηρίων, της χρήσης υπέρμετρης βίας και της κακομεταχείρισης κρατουμένων σε εγκαταστάσεις της DGCIM που διεπράχθησαν από υπαλλήλους της DGCIM υπό τις εντολές του. Συνδέεται με το θάνατο του πλοιάρχου Acosta.
                              
                              
                                 27.9.2019
                              
                           
                                 21.
                              
                              
                                 Carlos Alberto CALDERÓN CHIRINOS
                              
                              
                                 Αριθ. δελτίου ταυτότητας: V‐10352300
                                 Φύλο: άρρεν
                              
                              
                                 Ανώτερο διοικητικό στέλεχος (αναφέρεται ως επίτροπος, διευθυντής και Γενικός διευθυντής) της Μπολιβαριανής Εθνικής Υπηρεσίας Πληροφοριών (SEBIN). Ευθύνεται για σοβαρές παραβιάσεις των ανθρώπινων δικαιωμάτων, περιλαμβανομένων των βασανιστηρίων, της χρήσης υπέρμετρης βίας και της κακομεταχείρισης κρατουμένων σε εγκαταστάσεις της SEBIN. Ειδικότερα, συμμετείχε και υπέχει ευθύνη για πράξεις βασανιστηρίων και σκληρής, απάνθρωπης και ταπεινωτικής μεταχείρισης κρατουμένων στη φυλακή El Helicoide της Μπολιβαριανής Εθνικής Υπηρεσίας Πληροφοριών (SEBIN).
                              
                              
                                 27.9.2019
                              
                           
                                 22.
                              
                              
                                 Alexis Enrique ESCALONA MARRERO
                              
                              
                                 Ημερομηνία γέννησης: 12 Οκτωβρίου 1962
                                 Φύλο: άρρεν
                              
                              
                                 Επικεφαλής της Εθνικής Υπηρεσίας καταπολέμησης του οργανωμένου εγκλήματος και της χρηματοδότησης της τρομοκρατίας (ONDOFT) από τον Ιανουάριο του 2018 έως τον Μάιο του 2019. Διοικητής της εθνικής διοίκησης κατά των εκβιασμών και των απαγωγών [(Comando Nacional Antiextorsión y Secuestro (CONAS)] μεταξύ 2014 και 2017. Ευθύνεται για σοβαρές παραβιάσεις των ανθρώπινων δικαιωμάτων, συμπεριλαμβανομένων των βασανιστηρίων, της χρήσης υπέρμετρης βίας και της κακομεταχείρισης κρατουμένων από μέλη της CONAS υπό τις εντολές του. Ευθύνεται επίσης για την καταστολή της κοινωνίας των πολιτών από μέλη της CONAS υπό τις εντολές του.
                              
                              
                                 27.9.2019
                              
                           
                                 23.
                              
                              
                                 Rafael Antonio FRANCO QUINTERO
                              
                              
                                 Ημερομηνία γέννησης: 14 Οκτωβρίου 1973
                                 Αριθ. δελτίου ταυτότητας: V-11311672
                                 Φύλο: άρρεν
                              
                              
                                 Υπάλληλος της Μπολιβαριανής Εθνικής Υπηρεσίας Πληροφοριών (SEBIN). Επικεφαλής της ασφάλειας του Διεθνούς Αερολιμένα Maiquetía. Προϊστάμενος ερευνών στη Γενική Διεύθυνση Στρατιωτικής Αντικατασκοπίας [Dirección General de Contrainteligencia Militar (DGCIM)] μεταξύ τουλάχιστον του 2017 και του Δεκεμβρίου 2018. Ευθύνεται για σοβαρές παραβιάσεις των ανθρώπινων δικαιωμάτων, συμπεριλαμβανομένων των βασανιστηρίων, της χρήσης υπέρμετρης βίας και της κακομεταχείρισης κρατουμένων από μέλη του DGCIM υπό τις εντολές του. Ευθύνεται επίσης για την καταστολή της κοινωνίας των πολιτών και της δημοκρατικής αντιπολίτευσης από μέλη του DGCIM υπό τις εντολές του. Συνδέεται με το θάνατο του πλοιάρχου Acosta.
                              
                              
                                 27.9.2019
                              
                           
                                 24.
                              
                              
                                 Alexander Enrique GRANKO ARTEAGA
                              
                              
                                 Ημερομηνία γέννησης: 25 Μαρτίου 1981
                                 Αριθ. δελτίου ταυτότητας: V-14970215
                                 Φύλο: άρρεν
                              
                              
                                 Προϊστάμενος (Διευθυντής) του Τμήματος Ειδικών Υποθέσεων (DAE) της Γενικής Διεύθυνσης Στρατιωτικής Αντικατασκοπίας [Dirección General de Contrainteligencia Militar (DGCIM)]. Προήχθη στο βαθμό του αντισυνταγματάρχη της Μπολιβαριανής Εθνικής Φρουράς την 1η Ιουλίου 2020. Ευθύνεται για σοβαρές παραβιάσεις των ανθρώπινων δικαιωμάτων, συμπεριλαμβανομένων των βασανιστηρίων, της χρήσης υπέρμετρης βίας που προκάλεσε θάνατο και της κακομεταχείρισης κρατουμένων σε εγκαταστάσεις του DGCIM από τον ίδιο και από αξιωματικούς υπό τις εντολές του. Ευθύνεται επίσης για την καταστολή της κοινωνίας των πολιτών από μέλη του DGCIM υπό τις εντολές του και εμπλέκεται άμεσα σε αυτή την καταστολή. Συνδέεται με το θάνατο του πλοιάρχου Acosta.
                              
                              
                                 27.9.2019
                              
                           
                                 25.
                              
                              
                                 Hannover Esteban GUERRERO MIJARES
                              
                              
                                 Ημερομηνία γέννησης: 14 Ιανουαρίου 1971
                                 Φύλο: άρρεν
                              
                              
                                 Προϊστάμενος ερευνών στη Γενική Διεύθυνση Στρατιωτικής Αντικατασκοπίας [Dirección General de Contrainteligencia Militar (DGCIM)] μεταξύ τουλάχιστον του Απριλίου 2019 και του Αυγούστου 2019. Ως προϊστάμενος ερευνών, επέβλεπε τις εγκαταστάσεις της DGCIM στην Boleita. Ευθύνεται για σοβαρές παραβιάσεις των ανθρώπινων δικαιωμάτων, συμπεριλαμβανομένων των βασανιστηρίων, της υπέρμετρης χρήσης βίας και της κακομεταχείρισης κρατουμένων από τον ίδιο και από υπαλλήλους υπό τις εντολές του, ιδίως στην Boleita. Συνδέεται με το θάνατο του πλοιάρχου Acosta.
                              
                              
                                 27.9.2019
                              
                           
                                 26.
                              
                              
                                 José Adelino ORNELAS FERREIRA
                                 Γνωστός ως (ψευδώνυμο): José Adelino ORNELLA FERREIRA/José Adelino ORNELLAS FERREIRA
                              
                              
                                 Ημερομηνία γέννησης: 14 Δεκεμβρίου 1964
                                 Τόπος γέννησης: Καράκας, Distrito Capital, Βενεζουέλα
                                 Αριθ. δελτίου ταυτότητας: V-7087964
                                 Φύλο: άρρεν
                              
                              
                                 γενικός γραμματέας του Εθνικού Συμβουλίου Άμυνας από τις 26 Ιουλίου 2019 και επικεφαλής στο Γενικό Επιτελείο υπό τον αρχηγό ΓΕ από τον Σεπτέμβριο του 2020. Πρώην διοικητής της στρατιωτικής περιοχής Στρατηγικής Περιφέρειας Ενοποιημένης Άμυνας της Πρωτεύουσας (REDI Capital), πρώην επιτελάρχης και πρώην υπαρχηγός της επιχειρησιακής και στρατηγικής διοίκησης των Μπολιβαριανών Εθνικών Ενόπλων Δυνάμεων της Βενεζουέλας (CEOFANB). Από τις θέσεις αυτές υποστήριξε και διευκόλυνε ενέργειες και πολιτικές της κυβέρνησης της Βενεζουέλας που υπονόμευσαν τη δημοκρατία και το κράτος δικαίου στη Βενεζουέλα. Ευθύνεται για σοβαρές παραβιάσεις των ανθρωπίνων δικαιωμάτων και για την καταστολή της κοινωνίας των πολιτών και της δημοκρατικής αντιπολίτευσης στη Βενεζουέλα, μεταξύ άλλων μέσω της παρεμπόδισης της παροχής ανθρωπιστικής βοήθειας και με τη χρήση υπέρμετρης βίας από μέλη των Μπολιβαριανών Ενόπλων Δυνάμεων (FANB) και από δυνάμεις υπό τη διοίκησή του που υπάγονται σε αυτές, συμπεριλαμβανομένης της Στρατηγικής Περιφέρειας Ενοποιημένης Άμυνας (REDI), της Επιχειρησιακής Ζώνης Ενοποιημένης Άμυνας (ZODI) και της Μπολιβαριανής Εθνικής Φρουράς.
                              
                              
                                 29.6.2020
                              
                           
                                 27.
                              
                              
                                 Gladys del Valle REQUENA
                              
                              
                                 Ημερομηνία γέννησης: 9 Νοεμβρίου 1952
                                 Τόπος γέννησης: Puerto Santo, Sucre, Βενεζουέλα
                                 Αριθ. δελτίου ταυτότητας: V-4114842
                                 Φύλο: θήλυ
                              
                              
                                 Μέλος και, από τις 26 Οκτωβρίου 2018, δεύτερη αντιπρόεδρος της μη αναγνωρισμένης Εθνικής Συντακτικής Συνέλευσης (ANC). Στο πλαίσιο του ηγετικού της ρόλου στη μη αναγνωρισμένη ANC, υπονόμευσε τη δημοκρατία και το κράτος δικαίου στη Βενεζουέλα, μεταξύ άλλων υπογράφοντας το διάταγμα που αφαίρεσε τη βουλευτική ασυλία του προέδρου της Εθνοσυνέλευσης της Βενεζουέλας Juan Guaidó.
                              
                              
                                 29.6.2020
                              
                           
                                 28.
                              
                              
                                 Tania Valentina DÍAZ GONZÁLEZ
                              
                              
                                 Ημερομηνία γέννησης: 18 Ιουνίου 1963
                                 Τόπος γέννησης: Καράκας, Distrito Capital, Βενεζουέλα
                                 Αριθ. δελτίου ταυτότητας: V-6432672
                                 Φύλο: θήλυ
                              
                              
                                 Μέλος και, από τις 4 Ιανουαρίου 2018, πρώτη αντιπρόεδρος της μη αναγνωρισμένης Εθνικής Συντακτικής Συνέλευσης (ANC). Στο πλαίσιο του ηγετικού της ρόλου στη μη αναγνωρισμένη ANC, υπονόμευσε τη δημοκρατία και το κράτος δικαίου στη Βενεζουέλα, μεταξύ άλλων υπογράφοντας το διάταγμα που αφαίρεσε τη βουλευτική ασυλία του προέδρου της Εθνοσυνέλευσης της Βενεζουέλας Juan Guaidó.
                              
                              
                                 29.6.2020
                              
                           
                                 29.
                              
                              
                                 Elvis Eduardo HIDROBO AMOROSO
                              
                              
                                 Ημερομηνία γέννησης: 4 Αυγούστου 1963
                                 Τόπος γέννησης: Καράκας, Distrito Capital, Βενεζουέλα
                                 Αριθ. δελτίου ταυτότητας: V-7659695
                                 Φύλο: άρρεν
                              
                              
                                 Γενικός ελεγκτής από τις 23 Οκτωβρίου 2018 και πρώην πρώτος και δεύτερος αντιπρόεδρος της μη αναγνωρισμένης Εθνικής Συντακτικής Συνέλευσης (ANC). Οι ενέργειές του υπονόμευσαν τη δημοκρατία και το κράτος δικαίου στη Βενεζουέλα, μεταξύ άλλων αναλαμβάνοντας την ηγεσία της μη αναγνωρισμένης ANC, υπογράφοντας το «νόμο εναντίον του μίσους», δικαιολογώντας την απομάκρυνση ενός νόμιμα εκλεγμένου κυβερνήτη της αντιπολίτευσης και απαγορεύοντας στον Juan Guaidó να θέσει υποψηφιότητα για οποιοδήποτε δημόσιο αξίωμα.
                              
                              
                                 29.6.2020
                              
                           
                                 30.
                              
                              
                                 Juan José MENDOZA JOVER
                              
                              
                                 Ημερομηνία γέννησης: 11 Μαρτίου 1969
                                 Τόπος γέννησης: Trujillo, Βενεζουέλα
                                 Διεύθυνση: Arnoldo Gabaldón, Candelaria, Edo. Trujillo
                                 Αριθ. δελτίου ταυτότητας: V-9499372
                                 Φύλο: άρρεν
                              
                              
                                 Δεύτερος αντιπρόεδρος του Ανώτατου Δικαστηρίου της Βενεζουέλας [Tribunal Supremo de Justicia (TSJ)] και πρόεδρος του συνταγματικού τμήματος του TSJ από τις 24 Φεβρουαρίου 2017. Οι ενέργειές του υπονόμευσαν τη δημοκρατία και το κράτος δικαίου στη Βενεζουέλα, μεταξύ άλλων με σειρά δικαστικών αποφάσεων κατά τα τελευταία δύο έτη, οι οποίες περιόρισαν ή υπονόμευσαν τις συνταγματικές αρμοδιότητες του δημοκρατικά εκλεγμένου νομοθετικού σώματος της Βενεζουέλας, της Εθνοσυνέλευσης.
                              
                              
                                 29.6.2020
                              
                           
                                 31.
                              
                              
                                 Jorge Elieser MÁRQUEZ MONSALVE
                              
                              
                                 Ημερομηνία γέννησης: 20 Φεβρουαρίου 1971
                                 Τόπος γέννησης: Caracas, Βενεζουέλα
                                 Αριθ. δελτίου ταυτότητας: V-8714253
                                 Φύλο: άρρεν
                              
                              
                                 Γενικός διευθυντής της Εθνικής Επιτροπής Τηλεπικοινωνιών (CONATEL) από τις 7 Αυγούστου 2017. Οι ενέργειές του υπονόμευσαν τη δημοκρατία και το κράτος δικαίου στη Βενεζουέλα, μεταξύ άλλων με τη σοβαρή περιστολή των δικαιωμάτων του λαού της Βενεζουέλας για ελευθερία του τύπου, ελευθερία του λόγου και ενημέρωση. Χρησιμοποίησε τις ειδικές εξουσίες της CONATEL για να επιτύχει τη φίμωση της κριτικής στο καθεστώς και των αντιφρονούντων, μπλοκάροντας, φιλτράροντας και παρεμποδίζοντας τη λειτουργία ιστοτόπων καθώς και μέσω της ανάκλησης αδειών για ραδιοφωνικούς και τηλεοπτικούς σταθμούς και της άρνησης χορήγησης νέων τέτοιων αδειών.
                              
                              
                                 29.6.2020
                              
                           
                                 32.
                              
                              
                                 Farik Karin MORA SALCEDO
                              
                              
                                 Αριθ. δελτίου ταυτότητας: V-8608523
                                 Φύλο: άρρεν
                              
                              
                                 Εισαγγελέας στο πρωτοβάθμιο ειδικό δικαστήριο της Βενεζουέλας, με γραφείο εντός της Γενικής Διεύθυνσης Στρατιωτικής Αντικατασκοπίας [Dirección General de Contrainteligencia Militar (DGCIM)]. Οι ενέργειές του υπονόμευσαν τη δημοκρατία και το κράτος δικαίου στη Βενεζουέλα, μεταξύ άλλων με την άσκηση πολιτικά υποκινούμενων διώξεων που οδήγησαν στην αυθαίρετη σύλληψη μελών της Εθνοσυνέλευσης και άλλων αξιωματούχων που αντιτίθενται στο καθεστώς Maduro.
                              
                              
                                 29.6.2020
                              
                           
                                 33.
                              
                              
                                 Dinorah Yoselin BUSTAMANTE PUERTA
                              
                              
                                 Ημερομηνία γέννησης: 14 Ιανουαρίου 1975
                                 Αριθ. δελτίου ταυτότητας: V-10002096
                                 Φύλο: θήλυ
                              
                              
                                 Εισαγγελέας στο πρωτοβάθμιο ειδικό δικαστήριο της Βενεζουέλας, με γραφείο εντός της Γενικής Διεύθυνσης Στρατιωτικής Αντικατασκοπίας [Dirección General de Contrainteligencia Militar (DGCIM)]. Οι ενέργειές της υπονόμευσαν τη δημοκρατία και το κράτος δικαίου στη Βενεζουέλα, μεταξύ άλλων με την άσκηση πολιτικά υποκινούμενων διώξεων που οδήγησαν στην αυθαίρετη σύλληψη μελών της Εθνοσυνέλευσης και άλλων αξιωματούχων που αντιτίθενται στο καθεστώς Maduro.
                              
                              
                                 29.6.2020
                              
                           
                                 34.
                              
                              
                                 Luis Eduardo PARRA RIVERO
                              
                              
                                 Ημερομηνία γέννησης: 7 Ιουλίου 1978
                                 Αριθ. δελτίου ταυτότητας: V-14211633
                                 Φύλο: άρρεν
                              
                              
                                 Μέλος και παρανόμως εκλεγμένος πρόεδρος της Εθνοσυνέλευσης. Ως μέλος της Εθνοσυνέλευσης σκηνοθέτησε την εκλογή του ως προέδρου της Εθνοσυνέλευσης στις 5 Ιανουαρίου 2020, υπονομεύοντας τη δημοκρατία και το κράτος δικαίου στη Βενεζουέλα. Η εκλογή του έγινε ενώ η στρατιωτική αστυνομία εμπόδιζε την είσοδο πολλών βουλευτών στο κτίριο της Εθνοσυνέλευσης και χωρίς απαρτία. Ως εκ τούτου, τα μέλη της αντιπολίτευσης οργάνωσαν δική τους ψηφοφορία εκτός του κτιρίου της Εθνοσυνέλευσης για την επανεκλογή του Juan Guaidó ως προέδρου της. Λίγο μετά τη σκηνοθετημένη εκλογή του Parra, με την υποστήριξη του καθεστωτικού πολιτικού κόμματος (PSUV), ο Parra έγινε δεκτός από τον Maduro και τη μη αναγνωρισμένη Εθνική Συντακτική Συνέλευση (ANC).
                              
                              
                                 29.6.2020
                              
                           
                                 35.
                              
                              
                                 Franklyn Leonardo DUARTE
                              
                              
                                 Ημερομηνία γέννησης: 15 Μαΐου 1977
                                 Αριθ. δελτίου ταυτότητας: V-3304045
                                 Φύλο: άρρεν
                              
                              
                                 Μέλος και παρανόμως εκλεγμένος πρώτος αντιπρόεδρος της Εθνοσυνέλευσης. Ως μέλος της Εθνοσυνέλευσης σκηνοθέτησε την εκλογή του ως πρώτου αντιπροέδρου της Εθνοσυνέλευσης στις 5 Ιανουαρίου 2020, υπονομεύοντας τη δημοκρατία και το κράτος δικαίου στη Βενεζουέλα. Η εκλογή του έγινε ενώ η στρατιωτική αστυνομία εμπόδιζε την είσοδο πολλών βουλευτών στο κτίριο της Εθνοσυνέλευσης και χωρίς απαρτία. Ως εκ τούτου, τα μέλη της αντιπολίτευσης οργάνωσαν δική τους ψηφοφορία εκτός του κτιρίου της Εθνοσυνέλευσης για την επανεκλογή του Juan Guaidó ως προέδρου της. Λίγο μετά τη σκηνοθετημένη εκλογή του Duarte, με την υποστήριξη του καθεστωτικού πολιτικού κόμματος (PSUV), η εκλογή του προεδρείου της Εθνοσυνέλευσης έγινε δεκτή από τον Maduro και τη μη αναγνωρισμένη Εθνική Συντακτική Συνέλευση (ANC).
                              
                              
                                 29.6.2020
                              
                           
                                 36.
                              
                              
                                 José Gregorio NORIEGA FIGUEROA
                              
                              
                                 Ημερομηνία γέννησης: 21 Φεβρουαρίου 1969
                                 Αριθ. δελτίου ταυτότητας: V-8348784
                                 Φύλο: άρρεν
                              
                              
                                 Μέλος και παρανόμως εκλεγμένος δεύτερος αντιπρόεδρος της Εθνοσυνέλευσης. Παρανόμως διορισθείς διευθυντής του ειδικού προεδρείου του πολιτικού κόμματος Voluntad Popular. Ως μέλος της Εθνοσυνέλευσης σκηνοθέτησε την εκλογή του ως δεύτερου αντιπροέδρου της Εθνοσυνέλευσης στις 5 Ιανουαρίου 2020, υπονομεύοντας τη δημοκρατία και το κράτος δικαίου στη Βενεζουέλα. Η εκλογή του έγινε ενώ η στρατιωτική αστυνομία εμπόδιζε την είσοδο πολλών βουλευτών στο κτίριο της Εθνοσυνέλευσης και χωρίς απαρτία. Ως εκ τούτου, τα μέλη της αντιπολίτευσης οργάνωσαν δική τους ψηφοφορία εκτός του κτιρίου της Εθνοσυνέλευσης για την επανεκλογή του Juan Guaidó ως προέδρου της. Λίγο μετά τη σκηνοθετημένη εκλογή του Noriega, με την υποστήριξη του καθεστωτικού πολιτικού κόμματος (PSUV), η εκλογή του προεδρείου της Εθνοσυνέλευσης έγινε δεκτή από τον Maduro και τη μη αναγνωρισμένη Εθνική Συντακτική Συνέλευση (ANC). Τον Ιούλιο του 2020, ο Noriega, με τη βοήθεια του Ανώτατου Δικαστηρίου της Βενεζουέλας [(Tribunal Supremo de Justicia (TSJ)], κατέλαβε παράνομα την ηγεσία του πολιτικού κόμματος Voluntad Popular, υπονομεύοντας ακόμη μια φορά τη δημοκρατία στη Βενεζουέλα.
                              
                              
                                 29.6.2020
                              
                           
               »